פול אנקה

פול אלברט אנקה (באנגלית: Paul Albert Anka; נולד ב-30 ביולי 1941) הוא זמר, מוזיקאי ושחקן קנדי, הפעיל כיום בארצות הברית. פול אנקה נולד באוטווה, קנדה, בשנת 1941. הוריו, אנדי וקמילה, היו חברים בכנסייה הסורית-אורתודוקסית ושניהם היו ממוצא לבנוני. אביו היה יליד סוריה, ואימו מתה כאשר אנקה היה בן 18. אנקה החל לשיר במקהלת הכנסייה המקומית בעיר. בעידוד הוריו, הקליט בגיל 14 את השיר הראשון שלו "I Confess". בשנת 1957 בהיותו בן 16, הוציא את השיר "דיאנה" על שמרטפית שהייתה לו כשהיה צעיר יותר. השיר נכנס ל-20 הראשונים במצעד השנתי באותה שנה, מה שהפך אותו לאחד מהאמנים המצליחים באותה תקופה, בעיקר בקרב בני ובנות נוער. האלבומים "Put Your Head on My Shoulder" ו-"Lonely Boy" היו להצלחה עצומה, והפכו את אנקה לזמר המצליח ביותר באותן שנים. לאחר שהקליט מספר להיטים נוספים, פנה בשנות ה-60 בעיקר למשחק, ושיחק בסרט "היום הארוך ביותר" לצד הכוכבים ג'ון ויין והנרי פונדה. הוא גם חיבר את שיר הנושא של הסרט. להיטו הגדול ביותר לדעת רבים הוא השיר "My Way", אותו כתב לפרנק סינטרה בשנת 1968; מילות השיר נחשבות כמתארות חיים בוגרים יחסית לכך שנכתבו על ידי בחור שהיה באותה עת רק כבן 27, אשר מסכם כביכול את מסכת חייו הארוכה ועורך "חשבון נפש" מהורהר עם עצמו. פרנק סינטרה ביקש מאנקה שיכתוב לו שירים, ובמפגש שהיה ביניהם שיתף אותו במחשבות פרישה מהשירה בגלל הצקות הבולשת האמריקאית. בשיר זה ניסה פול אנקה להיכנס לנעליו של פרנק סינטרה הפורש האפשרי. חברת התקליטים של אנקה כעסה על כך שלא שמר את השיר לעצמו, אך לדעת אנקה הוא היה צעיר מדי עבור שיר זה והשיר התאים יותר לסינטרה. אחרי יותר מעשור ללא להיט, הוציא ב-1974 את השיר "Having My Baby", שנכנס למקום הראשון במצעדים האמריקאיים, אך בשנות ה-70 הופיע בעיקר בלאס וגאס, ללא הצלחות מיוחדות. ב-2005 הוציא את האלבום "Rock Swings" שכולל בתוכו 14 להיטי רוק, בעיקר משנות ה-90, להם ביצע חידושים בסגנון הישן של שנות ה-50. הבולטים בשירים אותם חידש הם "Wonderwall" של אואזיס, "Smells Like Teen Spirit" של נירוונה ו-"It's My Life" של בון ג'ובי. ב-2007 הוציא את האלבום "Classic Songs, My Way" הממשיך את אלבומו הקודם. גם באלבום זה הגיש שירים מוכרים בביצועים ייחודיים. בין השירים: "Time After Time" של סינדי לאופר ו-"Ordinary World" של דוראן דוראן. ב-2009 הגיע לביקור ראשון בישראל והופיע פעמיים, ב-18 וב-19 בנובמבר, בהיכל נוקיה בתל אביב. ב-2010 הגיע להופעה בישראל, ב-29 במאי בהיכל נוקיה. בנובמבר 2011 הגיע להופעה נוספת בישראל. בשנת 1993 שיחק בתפקיד הראשי בסרט הדרמה "קסם רגיל", בתפקיד אביו של ראיין ריינולדס בתפקידו הראשון. בשנת 2001 גילם תפקיד זעיר בסרט הפשע "הפריצה ללאס וגאס", לצדו של קווין קוסטנר. אנקה היה נשוי לאן דה זור'ב (Anne de Zogheb) ממוצא צרפתי ומצרי-לבנוני, ולזוג נולדו חמש בנות ובן. אנקה התחתן עם הדוגמנית אנה אברג והם התגרשו בשנת 2010. בשנת 2016 התחתן עם ליסה פמברטון, והם התגרשו בשנת 2020. 1980 - נבחר בהיכל התהילה של קנדה 26 בספטמבר 1980 - כוכב בשדרת הכוכבים בהוליווד - בכתובת 840 6 Hollywood 1991 - אות מסדר האמנויות והספרות של צרפת 2005 - אות מסדר קנדה בדרגת קצין 2020 - אות מסדר הלאומי להצטיינות של קנדה - בדרגת קצין מדיה וקבצים בנושא פול אנקה בוויקישיתוף אתר האינטרנט הרשמי של פול אנקה פול אנקה, ברשת החברתית פייסבוק פול אנקה, ברשת החברתית אקס (טוויטר) פול אנקה, ברשת החברתית אינסטגרם פול אנקה, סרטונים בערוץ היוטיוב פול אנקה, ברשת החברתית Goodreads פול אנקה, במסד הנתונים הקולנועיים IMDb (באנגלית) פול אנקה, באתר AllMovie (באנגלית) פול אנקה, באתר Rotten Tomatoes (באנגלית) פול אנקה, באתר Metacritic (באנגלית) פול אנקה, במסד הנתונים הקולנועיים KinoPoisk (ברוסית) פול אנקה, באתר אפל מיוזיק (באנגלית) פול אנקה, באתר ספוטיפיי פול אנקה, באתר Last.fm (באנגלית) פול אנקה, באתר AllMusic (באנגלית) פול אנקה, באתר MusicBrainz (באנגלית) פול אנקה, באתר דיזר פול אנקה, באתר Discogs (באנגלית) פול אנקה, באתר Songkick (באנגלית) פול אנקה, באתר Genius פול אנקה, באתר SecondHandSongs פול אנקה, באתר DNCI פול אנקה, באתר MOOMA (בארכיון האינטרנט) פול אנקה, באתר בילבורד (באנגלית) ריאיון עם פול אנקה בישראל (אורכב 15.06.2020 בארכיון Wayback Machine), חדשות ערוץ 2, 18.11.2009 מרב יודילוביץ', עשה את זה בדרכו, באתר ynet, 19 בנובמבר 2009 אבישי מתיה, ‏לאס-וגאס בישראל, באתר גלובס, 19 בנובמבר 2009 אור ברנע, פול אנקה: הופעה אחרונה בישראל?, באתר ynet, 11 באוקטובר 2011 דודי כספי, אביר שירי הרומנטיקה חוזר לישראל, באתר ישראל היום, 23 במאי 2014 פול אנקה, באתר אנציקלופדיה בריטניקה (באנגלית) רמי קלינשטיין בכתבה לאולפן שישי, פול אנקה בראיון לקראת הגעתו לישראל, 24 במאי 2022 פול אנקה (1941-), דף שער בספרייה הלאומית שם המשפחה בערבית ענקא (عنقا) הופעות סופ"ש: פול אנקה, זירו 7 ושלומי סרנגה, באתר web.archive.org, ‏2009-11-18 Peter Sheridan, "Paul Anka on turning 80, old friends in the music industry and his new album, Daily Express, August 2 2021